Hoërskool Aliwal - Noord Skietklub - Aliwal High School
Walt Vorster het van 1 tot 5 Oktober 2017, aan die Suid-Afrikaanse Nasionale Skole Skiet Unie (SANSSU) Kampioenskappe te New Castle deelgeneem.
Die volgende provinsies was teenwoordig: Ekurhuleni, Gauteng, KZN, Limpopo, Mapumalanga, Noord-Gauteng, Noord-Kaap, Noorwes, Oos-Kaap, Wes-Kaap en Vrystaat. ‘n Totaal van 402 skuts het in 4 verskillende kategorië deelgeneem, nl. Presisie, Sporter, Veer en Pistool. Daar is 3 ouderdomsgroepe, nl. 0.14, 0.16 en 0.21.
Walt het individueel kompeteer in die 0.14 Luggeweer Sporter afdeling en hier verwerf hy ‘n Skerpskutter (brons) toekenning met ‘n total van 1366 punte uit 1600. Die punte word bereken deur 2x 3P’s (lê, kniel en staan) en 2x 10m Staan rondtes te skiet.
Hy verteenwoordig ook die 0.14A Vrystaatspan. Hy neem in spanverband deel (4 lede per span) en hulle verower ‘n goue medalje.
Besoek gerus die SANSSU webtuiste vir meer inligting:
Verskil tussen Sporter en Presisie afdelings:
Die doel van ‘n Sporter-luggeweer is dat dit ‘n lae koste, intree-vlak geweer sonder gespesialiseerde modifikasies sal wees. Die geweer skiet met saamgeperste lug of CO2. Die totale gewig van die geweer saam met die visiere en ander byvoegings, mag nie 3.375 kg oorskry nie. Skietbaadjies, -hemde en -broeke met addisionele kussinkies word nie toegelaat nie.
Enige 4.5 mm (177 kaliber) pneumatiese, veergeweer, saamgeperstelug- of CO2-geweer mag gebruik word. Buite gewigte kan aan die geweer aangebring word, solank die totale gewig van die geweer, visiere, ander bybehore, nie 5.5.kg oorskry nie. Presisieskuts dra gespesialiseerde uitrustings.
Skuts kan ook in ‘n pistoolskiet of veerskiet afdelings kompeteer. Veerskuts skiet met tradisionele knak windbukse met dieselfde visiere as die Sporter- en Presisiegewere.
Dit verg harde werk en toegewydheid, maar dit bly ’n groot voorreg om Luggeweerskiet as ‘n sport te beoefen. Graag bedank ons Hoërskool Aliwal-Noord wat ons leerlinge ten volle in hierdie sport ondersteun. Die skietklub is by SANSSU (Suid-Afrikaans Skole Skiet Unie) geaffilieer en het tans 15 lede wat in die Sporterafdeling deelneem. Skuts wat belangstel om in 2018 aan skiet deel te neem, kan die Hoërskool of Deon Vorster kontak.
Alie presteer in Bergfietsry
Junior VCSV kamp
Rugby MiWay Nasionale sewes
Marco Wasserman Tennistoernooi
Vrystaat Luggeweerskietspan 2018
Sport foto's 2018
Seunshokkie teen Cradock
Semi-finaal Luggeweer Prysskiet
Alies presteer in buiteskoolsport